ציפי חוטובלי

צפורה (ציפי) חוֹטוֹבֵלי (נולדה ב-2 בדצמבר 1978, ב' בכסלו ה'תשל"ט) היא שגרירת ישראל בממלכה המאוחדת. קודם לכן הייתה חברת הכנסת ושרה מטעם הליכוד. לפני כניסתה לפוליטיקה הייתה עורכת דין, פובליציסטית ואשת תקשורת. חוטובלי נולדה ברחובות. הוריה, גבריאל ורוזיקו, עלו לישראל מגאורגיה הסובייטית. למדה באולפנית בני עקיבא תל אביב. שירתה בשירות לאומי במשך שנתיים, כמדריכה בבית הרב קוק וכשליחת הסוכנות היהודית באטלנטה. סיימה בהצטיינות תואר ראשון ושני במשפטים באוניברסיטת בר-אילן. התמחתה במשרדו של עורך הדין רם כספי, המתמחה בדיני תאגידים ובשנת 2003 הוסמכה כעורכת דין. בשנים 2003–2005 ערכה את כתב-העת המשפטי של אוניברסיטת בר-אילן "מחקרי משפט", והחלה בלימודי דוקטורט באוניברסיטת תל אביב, בנושא הכיסא הדתי בבית המשפט העליון, אולם פרשה מהם בעקבות כניסתה לחיים הפוליטיים. בנוסף למדה יהדות במדרשת לינדנבאום ובמדרשה לבנות באוניברסיטת בר-אילן. במהלך לימודיה הייתה פעילה באיגוד הסטודנטים היהודים העולמי (WUJS) וייצגה את הארגון בוועידה בדרום אפריקה. שימשה גם כנציגת תנועת בני עקיבא העולמית בצרפת. בשנת 2006 ראיין אותה דן מרגלית בתוכנית "ערב חדש", בנושא רווקות מאוחרת (היא הייתה אז בת 28). בעקבות הראיון היא צורפה כחברת פאנל לתוכנית "מועצת החכמים" של מרגלית בערוץ 10. עם חברי הפאנל באותה תקופה נמנו העיתונאים אמנון דנקנר, טומי לפיד, ארי שביט וגדעון לוי. חוטובלי ייצגה בתוכנית עמדות ימין והייתה בין מבקריה של ממשלת אולמרט בעקבות מלחמת לבנון השנייה. היא הביעה תמיכה בהפגנות חיילי המילואים וקראה להנהגת המדינה להתפטר. באותה שנה החלה לכתוב טור דעה ב"מעריב" על הסוגיות הפוליטיות העכשוויות, ובשנים 2007–2008 הייתה בעלת טור ב-"nrg יהדות", אשר קישר בין נושאים ביהדות לבין האירועים העכשוויים. היא השתתפה במספר תוכניות טלוויזיה בערוץ 2: "עושים סדר" בהנחיית בן כספית, "מדברים אקטואליה" עם דליה נוימן ו"מדינת הלכה" עם אורי אורבך ושהרה בלאו. כן השתתפה כמנחה אורחת בתוכנית "הבית היהודי" בערוץ 1. בעקבות פנייתו של יו"ר האופוזיציה, בנימין נתניהו, הצטרפה חוטובלי לליכוד בנובמבר 2008 והתמודדה בפריימריז של המפלגה לקראת הבחירות לכנסת השמונה עשרה. בעקבות הפריימריז מוקמה חוטובלי במקום ה-18 ברשימת מפלגת הליכוד לכנסת. נבחרה לכנסת ה-18 והייתה צעירת חברי כנסת זו. היא נבחרה לשמש כיושבת ראש הוועדה לקידום מעמד האישה. העבירה את החוק המאריך (ללא תשלום) את חופשת הלידה מ-14 שבועות ל-26 שבועות (יחד עם דליה איציק) וחוק האוסר צילום נפגעי עבירות מין לשם פרסום התמונה בכלי התקשורת. במישור המדיני הציעה חוטובלי להחיל את החוק הישראלי על יהודה ושומרון ולהעניק בהדרגה אזרחות ישראלית לפלסטינים המתגוררים שם, תוכנית שלפי תחשיבה תגדיל את שיעור המיעוט הערבי בישראל ל-30%. בפריימריז, שנערכו בנובמבר 2012, נבחרה למקום ה-12 ברשימת הליכוד. בשל השריון לנשים היא קודמה למקום העשירי ברשימה וה-15 ברשימה המשותפת עם ישראל ביתנו. בבחירות לכנסת ה-19 נבחרה לכנסת ומונתה לסגנית שר התחבורה והבטיחות בדרכים. בדצמבר 2014 מונתה לסגנית שר המדע, הטכנולוגיה והחלל במסגרת ממשלת מעבר. בבחירות המקדימות שנערכו בליכוד לקראת הבחירות לכנסת העשרים נבחרה חוטובלי למקום ה-15 ברשימה הארצית ומוקמה במקום ה-20 ברשימת הליכוד לכנסת. בשל הפרש הקולות הקטן בינה ובין אבי דיכטר (שעקב שריונים מוקם במקום ה-26) ובשל שיבושים בספירה, מיקומה נקבע סופית רק בתום סאגת ערעורים שנמשכה ארבעה שבועות, הובילה לבדיקה חוזרת של כל הטפסים, והגיעה עד לבית המשפט העליון. במסגרת ממשלת ישראל ה-34 מונתה חוטובלי במאי 2015 לסגנית שר החוץ, כשאת תיק החוץ מחזיק ראש הממשלה נתניהו. בפגישה ראשונה עם עובדי משרד החוץ הציגה חוטובלי את גישתה המדינית: ”חשוב לומר – הארץ הזו היא כולה שלנו. לא הגענו לכאן כדי להתנצל על כך”. היא ציינה בהקשר זה את פירוש רש"י לפסוק הראשון של התורה. בנובמבר 2017 התעוררה סערה לאחר שבמהלך ראיון אמרה שהמותחים עליה ביקורת בקרב יהודי ארה״ב לא שולחים את ילדיהם להילחם, ושרחבת עזרת ישראל בכותל המערבי ריקה רוב הזמן, משום שהכותל אינו מעניין את אנשי התנועה הרפורמית אלא מהווה עבורם הזדמנות להשגת הכרה. ראש ממשלת ישראל בנימין נתניהו גינה את דבריה. בעקבות זאת, פרסמה חוטובלי הבהרה ואמרה שהראיון היה אוהד ליהדות ארצות הברית, ושמותחי הביקורת לא ראו אותו אלא הסתפקו בשורה אחת ממנו. בפריימריז שנערכו בליכוד לקראת הבחירות לכנסת ה-21 הוצבה חוטובלי במקום ה-17 ברשימה. ב-21 בינואר 2020 מונתה חוטובלי לשרת התפוצות בממשלת המעבר. ב-17 במאי 2020 מונתה במסגרת ממשלת ישראל השלושים וחמש לשרת ההתיישבות. ב-2 ביולי התפטרה מהכנסת במסגרת "החוק הנורווגי". ב-2 באוגוסט 2020 מונתה לשגרירת ישראל בבריטניה, כמינוי פוליטי של הליכוד ובנימין נתניהו. לאחר חילופי השלטון ביוני 2021 ומעבר הליכוד לאופוזיציה, פורסם בעיתון הארץ כי שר החוץ יאיר לפיד רוצה למנות במקומה את יעל גרמן, אך הדבר לא יצא אל הפועל. ב-9 בנובמבר 2021 ציפי חוטובלי פונתה מבית הספר לכלכלה של לונדון לאחר שבמקום הייתה הפגנה פרו-פלסטינית אלימה וקריאות גנאי לעברה. ב-11 בינואר 2023 הוארכה כהונתה בשנה נוספת. בינואר 2024, בתקופת מלחמת חרבות ברזל, התראיינה חוטובלי לתחנת הרדיו LBC ואמרה, בין השאר, "אחד הדברים שקלטנו הוא שבכל בית ספר, בכל מסגד ובכל בית שני יש גישה למנהרות, והם יעד למתקפה ישראלית". כשנשאלה אם זו למעשה קריאה להשמדת כל עזה, היא אמרה: "יש לך פתרון אחר?" דבריה צוטטו באתרים אנטי-ישראליים, ובאתר change.org נפתחה עצומה נגדה. חוטובלי נשואה למשפטן, הסופר והמאמן למציאת זוגיות, אור אלון משנת 2013, ולהם שלוש בנות. הם התגוררו ברחובות לפני שעברו ללונדון. אחיה הוא הרב ליאור לביא, חתנו של הרב אלישע וישלצקי. מדיה וקבצים בנושא ציפי חוטובלי בוויקישיתוף ציפי חוטובלי, באתר הכנסת ציפי חוטובלי, ברשת החברתית פייסבוק ציפי חוטובלי, ברשת החברתית אקס (טוויטר) ציפי חוטובלי, ביישום טלגרם ציפי חוטובלי, ברשת החברתית אינסטגרם ציפי חוטובלי, סרטונים בערוץ היוטיוב ציפי חוטובלי, באתר כנסת פתוחה הטור של חוטובלי, אתר nrg יהדות איריס דור-און, ציפי חוטובלי ניצחה גם ותיקי ליכוד, אתר חדשות מחלקה ראשונה עדי דוד, ציפי של ביבי, באתר ערוץ 7, 27 בנובמבר 2008 אמילי עמרוסי, מבוקשת - ריאיון עם ציפי חוטובלי, באתר ישראל היום, 24 בספטמבר 2010 פנחס וולף‏, חמישי אישי עם ציפי חוטובלי: ישראל צריכה לספח את כל שטחי C, באתר וואלה, 18 בנובמבר 2010 אישי נשי - עם ציפי חוטובלי, בערוץ "אורות – טלוויזיה יהודית", 12 בינואר 2011 יהונתן ליס, שיחת היום | "ציפי חוטובלי, היית חייבת לנאום כך מול הורי שליט?", באתר הארץ, 31 באוגוסט 2011 עפרה לקס, עניין אישי עם ציפי חוטובלי, באתר ערוץ 7, 3 בנובמבר 2011 שי שטרן, ‏"בחורי ישראל, זה כיף לצאת עם פוליטיקאית", באתר ‏מאקו‏, 8 בנובמבר 2012 אהרל'ה ויסברג, "ראשות ממשלה? אני רוצה להיות ראשת משפחה", באתר ישראל היום, 15 בפברואר 2013 יאיר נתיב, ‏"שאלתי את אלוהים למה לקח לו הרבה זמן להפגיש בינינו", באתר ‏מאקו‏, 28 בפברואר 2013 ניצן הורוביץ, חוטובלי: לשכוח מרעיון שתי מדינות לשני עמים, באתר nrg‏, 31 במרץ 2013 דוד בן בסט מראיין את ציפי חוטובלי, "הנבחרים", באתר YouTube, ‏31 בינואר 2014 איתמר אייכנר, הפנים של ישראל בעולם: 'לא צריך לפחד ממני', באתר ynet, 15 במאי 2015 אריאל כהנא, מקור ראשון, חוטובלי: "אני רואה עצמי כשרת החוץ בפועל", באתר nrg‏, 22 במאי 2015 ניר גונטז', על הקו עם ציפי חוטובלי | "אני לוחצת ידיים לדיפלומטים זרים, מאחר שאין חשש ליחסי חיבה", באתר הארץ, 28 במאי 2015 אורטל בן דיין, אשת העולם הגדול, באתר את, 2 ביוני 2015 שלמה צזנה, "ישראל לא מבודדת, היא מחוזרת", באתר ישראל היום, 7 בינואר 2016 אריאל שנבל, מקור ראשון, "לראשונה זה 50 שנה הימין יכול לעשות שינוי היסטורי", באתר nrg‏, 27 בינואר 2017 אילנה שטוטלנד, ‏"נשביתי בקסמיה של ציפי חוטובלי": סגנית שר החוץ ובן זוגה בראיון משותף, באתר מעריב אונליין, 7 באוגוסט 2017 הדס בשן, ציפי חוטובלי: "העולם הפוליטי לא מקבל אימהות. יכולתי להיות שרה ואני רק סגנית שר", באתר את, 13 באוגוסט 2017 אריאל כהנא, ‏ציפי חוטובלי: "המדינה הפלסטינית מתה, חד-משמעית", בעיתון מקור ראשון, 18 במאי 2018 יפעת מנהרדט, ציפי חוטובלי: "מה הכי קשה לשגרירה? לגלות שאין לה 'אשת שגריר'", באתר ynet, 11 במרץ 2021 עמית סלונים‏, האישה שלנו בלונדון הבהירה לעולם: אין תקווה לאזור הזה, לא לפלסטינים וגם לא לישראלים, באתר וואלה, 14 בדצמבר 2023 ציפי חוטובלי, באתר של הוצאת אוניברסיטת בר-אילן ציפי חוטובלי בעמוד חברי מערכת מחקרי משפט לדורותיהם, אתר כתב העת המשפטי מחקרי משפט פנחס וולף‏, ציפי חוטובלי ודני סימן הצטרפו לליכוד, באתר וואלה, 11 בנובמבר 2008 אמנון מרנדה, אושר: תוארך חופשת הלידה ללא תשלום, באתר ynet, 18 במרץ 2010 יהונתן ליס, אושר סופית: אסור לצלם נפגעי עבירות מין, באתר הארץ, 19 ביולי 2011 כנס ירושלים, 16 בפברואר 2010."רעיון המדינה הפלסטינית נגנז" לדבריה, "בתהליך מדורג אפשר בהחלט לשקול להפוך את התושבות של אנשי יהודה ושומרון (דהיינו הפלסטינים) לאזרחות מלאה כולל הצבעה לכנסת". מתי טוכפלד, חוטובלי: גם סגנית־שר במשרד המדע והטכנולוגיה, באתר ישראל היום, 24 בדצמבר 2014 הקולות נספרו: חוטובלי במקום ה-20 ע"א 656/15 אברהם דיכטר נ' ציפי חוטובלי ואחרים, ניתן ב-27 בינואר 2015 אטילה שומפלבי, איתמר אייכנר, רועי ינובסקי וקובי נחשוני, מינויי נתניהו: מירי רגב שרת התרבות, דני דנון שר המדע והחלל, באתר ynet, 14 במאי 2015 ברק רביד, חוטובלי השמיעה דבר תורה לדיפלומטים: כל הארץ ניתנה לנו על ידי בורא עולם, באתר הארץ, 21 במאי 2015 גילי כהן, נתניהו נגד חוטובלי: "מגנה את דבריה הפוגעניים כלפי יהדות ארה"ב", באתר כאן – תאגיד השידור הישראלי, 23 בנובמבר 2017 טל שלו‏, חוטובלי מבהירה: מאמינה בחשיבות הקשר עם יהדות ארה"ב, באתר וואלה, 23 בנובמבר 2017 ניצן קידר, חוטובלי לערוץ 7: לא רציתי לפגוע, באתר ערוץ 7, 23 בנובמבר 2017 אור יזרעאלי, ‏סבב מינוי השרים: חוטובלי לתפוצות, הנגבי לחקלאות, באתר "סרוגים", 20 בינואר 2020 עטרה גרמן ואור יזרעאלי, ‏חוטובלי שרת ההתיישבות: הנגבי שר בלי תיק, באתר "סרוגים", 17 במאי 2020 אריק בנדר, ‏השרה חוטובלי התפטרה מהכנסת במסגרת החוק הנורבגי, באתר מעריב אונליין, 2 ביולי 2020 נעה לנדאוו יהונתן ליס, השרה חוטובלי מונתה לשגרירה בלונדון; הנגבי החליף אותה במשרד ההתיישבות, באתר הארץ, 2 באוגוסט 2020 יהונתן ליס, לפיד רוצה להשיב את השגרירה בלונדון חוטובלי ולמנות במקומה את יעל גרמן, באתר הארץ, 25 ביוני 2021 טל שלו‏, לפיד החליט: חוטובלי תמשיך לכהן כשגרירת ישראל בלונדון עד סוף המינוי, באתר וואלה, 29 באוגוסט 2021 ציפי חוטובלי נמלטה מאימת המפגינים; צפו, באתר כיכר השבת, ‏2021-11-10 (ארכיון) כהונת השגרירה ציפי חוטובלי תוארך בשנה נוספת, באתר ערוץ 7, 11 בינואר 2023 Controversial statements by Israel's UK Ambassador Tzipi Hotovely, סרטון בערוץ "TRT World", באתר יוטיוב (אורך: 04:18) Expel the Israeli Ambassador from the United Kingdom, באתר change.org, ‏14 בדצמבר 2023 (באנגלית). i24NEWS, Royaume-Uni : Une Pétition Demande L'expulsion De L'ambassadrice D'Israël - I24NEWS, באתר i24NEWS, ‏7 בינואר 2024 (בצרפתית) UK petition calls for expulsion of Israeli ambassador over using 'genocidal language', באתר "Middle East Monitor", ‏6 בינואר 2024 (באנגלית) רועי צ'יקי ארד, הערב המרגש של חוטובלי, וכמעט של כולם, באתר הארץ, 27 במאי 2013 מזל טוב: ציפי חוטובלי ילדה בת, באתר כיפה, 18 ביוני 2018 מאיר טרבלסי, עשה לך רב וקנה לך חיבור, באתר גילוי דעת, ‏11 בינואר 2021